TKS พีอีต่ำ-ปันผลสูง ครึ่งปีหลังงานเพียบตัวเต็งพิมพ์บัตรลงประชามติร่างรัฐธรรมนูญ
โบรกฯแนะซื้อ TKS ชูพีอีต่ำ ปันผลสูง กำไรครึ่งปีหลังสดใส นอกจากนี้ยังเป็นตัวเต็งในการพิมพ์บัตรลงประชามติร่าง รธน. แม้บจะไม่ได้งานพิเศษดังกล่าว กำไรปีหน้ายังคงฟื้นตัวตามภาวะศก.
4 ก.ย. 2558

บล.ฟินันเซีย ไซรัส ระบุในบทวิเคราะห์ (4 ก.ย.) ว่า แม้ราคาหุ้นบริษัท ที.เค.เอส. เทคโนโลยี จำกัด (มหาชน) หรือ TKS จะขยับขึ้นมาแล้วแต่ยังมี PE ต่ำเพียง 10.3 เท่าปีนี้และ 9 เท่าปีหน้า และ Dividend yield 6-7% ต่อปี (ครึ่งปีแรกของปี 2015 จ่ายแล้ว 0.10 บาท/หุ้น ครึ่งปีหลังมักจ่ายเป็นหุ้นปันผล)
ขณะที่กำไรในครึ่งปีหลังของปี 2015 จะสดใสกว่าครึ่งปีแรก เนื่องจากได้งานพิมพ์แสตมป์และคูปองให้ร้านสะดวกซื้อและโมเดิร์นเทรด นอกจากนี้ TKS ยังเป็นตัวเต็งในการพิมพ์บัตรลงประชามติร่าง รัฐธรรมนูญ หากสปช.โหวตรับร่างรัฐธรรมนูญเสาร์นี้ ซึ่งจะเห็นกรอบการเลือกตั้งชัดเจนขึ้น อย่างไรก็ตาม แม้บริษัทจะไม่ได้งานพิเศษดังกล่าว ก็คาดว่ากำไรปีหน้าฟื้นตัว 15% ตามภาวะเศรษฐกิจ ยังคงแนะนำซื้อ เป้าหมาย 12 บาท